REPUBLIKA HRVATSKA

PRIMORSKO-GORANSKA ŽUPANIJA

GRAD DELNICE

GRADONAČELNIK

KLASA: 406-01/19-01/05

URBROJ: 2112-01-30-40-1-19-07

Delnice, 12. lipnja 2019 godine.

 Na temelju Odluke Gradonačelnika Grada Delnica o ponovljenoj prodaji službenog osobnog vozila, od 12. lipnja 2019. godine, Gradonačelnik raspisuje

**PONOVLJENI NATJEČAJ**

**za prodaju službenog osobnog vozila**

 Prodaje se osobno vozilo u vlasništvu Grada Delnica, marke SUZUKI, tip vozila IGNIS, model vozila 1.5 GS AC 4WD, vrsta motora OTTO-REGKAT-EURO IV, snage Kw 73, broj o/min 5900 boje, SREBRNA S EFEKTOM, broj šasije TSMMHY81S00282748, oblik karoserije zatvoreni, godina proizvodnje 2007., koji ima ukupno prijeđenih 140.000 kilometara i nije u voznom stanju.

 Početna cijena iznosi 9.422,72 kune.

**1.Način i uvjeti prodaje:**

1.Prodaja će se obaviti prikupljanjem pisanih ponuda.

2.Ponuditelji mogu biti fizičke i pravne osobe.

3.Prodaja vozila obavlja se po načelu „viđeno-kupljeno“, što isključuje sve daljnje prigovore kupca.

4.Za vrijeme trajanja natječaja, svi zainteresirani mogu tražiti pregled osobnog vozila uz prethodnu telefonsku najavu najkasnije dan ranije, na tel. 207-091 ili 812-055. Pregled je moguć svaki radni dan u vremenu od 09,00-11,00 sati.

5.Ponuda za koju neće biti plaćena jamčevina, neće se razmatrati.

6.Odabranom ponuditelju jamčevina se obračunava u kupoprodajnu cijenu.

7.Ponuditelji snose troškove pripremanja i podnošenja ponuda te nemaju pravo na naknadu istih. Pored ugovorene kupoprodajne cijene kupac snosi i sve troškove vezane za prijenos prava vlasništva nad kupljenim vozilom.

8.Nepravovremene i nepotpune ponude neće se razmatrati.

 2.**Odabir najpovoljnije ponuditelja:**

1.Najpovoljnijom ponudom smatra se ponuda sa najviše ponuđenim iznosom. Ukoliko su dvije ili više valjanih ponuda jednake, daljnji postupak provesti će se provođenjem postupka javnog nadmetanja te će o načinu, mjestu, danu i satu održavanja postupka javnog nadmetanja ponuditelji biti pravovremeno obaviješteni..

2.Ukoliko najpovoljniji ponuditelj odustane od kupnje ili ne uplati preostali iznos kupoprodajne cijene u roku od 15 dana od dostave odluke o odabiru ponude, vozilo će se prodati slijedećem ponuditelju koji je ponudio najvišu cijenu i ispunjava sve uvjete iz natječaja.

**3.Sadržaj ponude:**

1.Ime i prezime fizičke osobe odnosno naziv pravne osobe, OIB, adresu i broj za kontakt.

2.Presliku važeće osobne iskaznice za fizičke osobe odnosno presliku izvatka iz odgovarajućeg registra za pravne osobe.

3.Ponuđena kupoprodajna cijena koja ne može biti manja od početne navedene u ovom natječaju, tj. ukoliko je manja tada se ponuda ne razmatra.

4. Dokaz o plaćenoj jamčevini koja iznosi 20% od početne cijene (1.884,54 kune).

Jamčevina se uplaćuje na žiro račun prodavatelja Grada Delnica, broj HR9824020061806900005 koji je otvoren kod Erste & Steirmarkische bank d.d. uz naznaku , JAMSTVO ZA KUPNJU OSOBNOG VOZILA, MODEL HR68 s pozivom na broj 7757-OIB.

Najpovoljnijem ponuditelju jamčevina se uračunava u kupoprodajnu cijenu.

Ponuditelj koji ne uspije na natječaju, jamčevina mu se vraća najkasnije u roku 15 dana od sklapanja kupoprodajnog ugovora sa najpovoljnijim ponuditeljem, te stoga treba napisati broj računa na koji mu se može uplatiti povrat jamčevine.

5.Ukoliko najpovoljniji ponuditelj odustane od kupnje ili ne uplati preostali iznos kupoprodajne cijene u roku od 15 dana od dostave odluke o odabiru ponude, iznos jamčevine mu se ne vraća.

 **4.Rok za dostavu ponuda:**

1.Pisana ponude za kupnju dostavlja se poštom ili osobno u sobu 17, I. kat, , u zatvorenoj kuverti sa naznakom „Ponuda za kupnju osobnog vozila-ne otvaraj“, na adresu Grad Delnice, Trg 138 brigade HV 4.

2.Rok za zaprimanje ponuda je zaključno do 01. srpnja 2019. godine u 10,00 sati, bez obzira na način dostave.

3. Javno otvaranje ponuda održati će se 01. srpnja 2019. godine u 10,05 sati u Maloj vijećnici Grada Delnica, Trg 138. brigade HV 4, I. kat.

4.Na temelju zapisnika Povjerenstva, konačnu odluku o prodaji osobnog vozila donosi gradonačelnik.

5.Prodavatelj zadržava pravo odustati od izbora ponuditelja i prodaje vozila bez posebnog obrazloženja.

 Ovaj natječaj objaviti će se na oglasnoj ploči kao i na službenoj internetskoj stranici Grada Delnica www.delnice.hr

Gradonačelnik

Ivica Knežević, dipl.iur.